FIR પ્રમાણે, ક્રાઈમબ્રાંચના અધિકારીઓ તરીકે ઓળખ આપનારા 4માંથી એક શખ્સે મહિલાને પોતાની મોટરસાઈકલ પર બેસાડી અને ત્યાંથી રવાના થઈ ગયો. બાકીના 3 શખ્સોએ મનોજને પાછળની સીટ પર બેસાડ્યો અને ગાડી મોટા ચિલોડા નજીક આવેલી એક ધર્મશાળામાં હંકારી ગયા. ત્રણમાંથી એક શખ્સ પાસે બંધૂક હતી, તે શખ્સે મનોજની પીઠ પર બંધૂક તાકીને 10 લાખ રૂપિયા ખંડણી માગી. 3 શખ્સોએ મનોજને માર માર્યો અને 50,000 રૂપિયા તેમજ તેનો મોબાઈલ લઈ લીધો. પછી શખ્સોએ મનોજને તેની બહેન ડૉ. હીના ઓઝા અને ભાઈ ડૉ. વિપુલ ઓઝાને ફોન કરવાની ફરજ પાડી.